14/05/2015 | Administración LocalMunicipal
Arteixo
Persoal
Convocatoria e bases do proceso de selección dunha praza de técnico/a medio de educación

ANUNCIO CONVOCATORIA UNITARIA E BASES ESPECIFICAS REGULADORAS DO PROCESO DE SELECCIÓN, PARA COBERTURA EN PROPIEDADE DO POSTO DE PERSOAL LABORAL FIXO DE TÉCNICO/A MEDIO DE EDUCACIÓN, POLO PROCEDEMENTO DE CONCURSO-OPOSICIÓN CORRESPONDENTE Á OEP DO 2012 E ANTERIORES DO CONCELLO DE ARTEIXO, aprobadas en Xunta de Goberno en data 29 de abril de 2015 PRIMEIRA.–OBXECTO DAS PRESENTES BASES. É obxecto da presente a aprobación da Convocatoria unitaria e regulación das Bases especÍficas que, comprementarias á Convocatoria e Bases xerais de diversos procesos selectivos, aprobadas por Acordo de Xunta de Goberno de data 11 de decembro 2013, (publicadas no BOP de 30 decembro de 2013), rexirán no proceso selectivo para a cobertura en propiedade, a través de procedemento de concurso-oposición, do posto de persoal laboral fixo de TÉCNICO/A MEDIO DE EDUCACIÓN, grupo profesional II do Convenio de persoal laboral do Concello de Arteixo (equiparado ao grupo A2, segundo clasificación do EBEP) correspondente á OEP 2012 e anteriores do Concelllo de Arteixo. Son funcións propias do posto convocado as establecidas no Catálogo de postos en vixencia: ● Planificación, coordinación e execución de programas e actividades municipais ● Colaboración en programas dos centros de ensino ● Relacións coas institucións de carácter administrativo e de puro trámite ● Edicións de material preventivo e didáctico ● Control e seguimento de accións formativas de servizos educativos indirectos (gardería municipal, educación de adultos e outros) ● Calquera outra función que poida considerarse propia do posto de traballo SEGUNDA.–REQUISITOS DOS/AS ASPIRANTES: TITULACIÓN. Ademais dos requisitos establecidos con carácter xeral na Convocatoria e Bases xerais aprobadas por Xunta de Goberno de 11 de decembro 2013, os/as aspirantes deberán acreditar o seguinte requisito de titulación: ● Título de Diplomado universitario en Educación social ou outros homologados polo Colexio de educadores sociais de Galicia, Maxisterio, Psicopedagoxía, Pedagoxía, Psicoloxía e asimilados das Diplomaturas/licenciaturas/graos universitarios da rama de Humanidades (categoría profesional grupo II segundo Convenio de persoal laboral do Concello de Arteixo, grupo A2 segundo clasificación do EBEP). TERCEIRA.–INSTANCIAS. De conformidade ao establecido polas Bases xerais, o prazo de presentación de instancias será de 20 días naturais, contados a partir do seguinte da publicación desta convocatoria específica no BOE. As taxas de dereitos de exame quedan establecidas en 30,20 euros, debendo adxuntarse á documentación requerida, a carta de pagamento destas taxas ou a acreditación de exención de pago das mesmas (certificado de minusvalía superior ao 33% ou certificado do Inem de desempregado de longa duración, esto é 12 meses coma demandante de emprego no período de 18 meses inmediatamente anterior á data de finalización do prazo de presentación de instancias). As formas e documentación necesaria para presentar a instancia están sinaladas nas Bases xerais antes referenciadas, de conformidade ao establecido polo artigo 38 e concordantes da Lei 30/92 de 26 de novembro. CUARTA.–ADMISIÓN DE ASPIRANTES E NORMAS DE DESENVOLVEMENTO DO PROCESO SELECTIVO. Rexirase polas normas establecidas nas Bases xerais. QUINTA.–PROCEDEMENTO DE SELECCIÓN E EXERCICIOS. O proceso selectivo consistirá nun CONCURSO-OPOSICIÓN, conformada polas seguintes fases e exercicios: FASE DE CONCURSO: de carácter non eliminatorio, a puntuación máxima total posible nesta fase será de 40 puntos, correspondentes ao 40% da puntuación total do proceso. A fase de concurso realizarase de conformidade ao seguinte BAREMO DE MÉRITOS: 5.1. Fase de concurso: BAREMO DE MÉRITOS 5.1. A. MÉRITOS ACADÉMICOS: máximo do presente apartado 15 puntos, non sendo resultado da suma independente das puntuacións máximas parciais dos diferentes epígrafes descritos a continuación. Así mesmo, cada mérito únicamente poderá ser valorado nun dos seguintes epígrafes: ● Por Masters, Cursos de postgrao, Cursos de especialización universitaria e outros (superiores a 150 horas) directamente relacionados co posto de traballo convocado: 7 puntos por cada un ata un máximo de 15 puntos. ● Por formación impartida por Administracións, sindicatos ou centros e entidades formativas homologadas, directamente relacionadas coas funcións do posto de traballo convocado: * Por cada 20 horas acumuladas, 0,25 puntos ata un máximo de 10 puntos. ● Por formación impartida por Administracións, sindicatos ou centros e entidades formativas homologadas, directamente relacionadas coa Administración pública: * Por cada 20 horas acumuladas, 0,15 puntos ata un máximo de 5 puntos. ● Por título de coñecemento de língua galega de nivel superior ao CELGA IV: * Curso linguaxe administrativa nivel medio: 1 punto. * Curso linguaxe administrativa, nivel superior: 1,5 puntos. (Unicamente valorarase o curso de maior nivel e puntuación). 5.1. B. MÉRITOS PROFESIONAIS (máximo 25 puntos). ● Por experiencia profesional na Administración pública en postos de igual ou similar categoría e análogas funcións ao posto convocado, Técnico/a Departamento de Educación (funcións descritas Base primeira segundo Catálogo de postos en vixencia): 1 punto por cada 6 meses acumulados ata un máximo de 20 puntos. ● Por experiencia profesional noutros postos técnicos (A1-A2) relacionados co eido do educativo tanto na Administración pública como na empresa privada: 0,25 puntos por cada 6 meses acumulados ata un máximo de 5 puntos.5.2. FASE DE OPOSICIÓN: 60 puntos máximo, correspondentes ao 60% do total do proceso selectivo. Á puntuación obtida por cada aspirante coa suma das puntuacións dos distintos exercicios desta fase, sumaráselle a puntuación obtida na fase de concurso, sendo proposto/a para contratación o/a aspirante que acade a maior puntuación total en todo o proceso. A fase de oposición consistirá na realización dos seguintes EXERCICIOS, todos eles de carácter obrigatorio e eliminatorio: 1.º exercicio: EXAME COÑECEMENTOS TEÓRICOS. Consistirá na realización dun exercicio teórico consistente na exposición escrita de dous temas elexidos polos/as aspirantes dun total de 4 elexidos aleatoriamente por sistema de sorteo (dous do temario xeral e dous do específico), relacionados co temario anexo da convocatoria (Anexo xeral e específico). Dos dous temas desenvoltos polos/as aspirantes, un obrigatoriamente corresponderá ao temario xeral e o outro ao temario específico. A duración máxima para a realización deste exercicio será de 60 minutos, poidendo o Tribunal determinar tempos inferiores se así o estima convinte. Toda vez rematado o tempo de exame, o Tribunal poderá determinar a lectura do exercicio se así o estima convinte, quedando capacitado para realizar canta pregunta consideren en relación tanto á exposición escrita dos/as aspirantes como en relación ao temario anexo á convocatoria. A lectura do exercicio en ningún caso poderá ser superior a 30 minutos para cada un/unha dos/das aspirantes. No suposto de que algún/algunha aspirante non proceda á lectura, no suposto de que o Tribunal determine a mesma, a cualificación do exercicio será directamente non apto, sen mais avaliación. O exercicio será cualificado de 0 a 20 puntos máximo, sendo necesario acadar unha puntuación de 10 puntos para o superar, dado o seu carácter eliminatorio.2.º exercicio: EXAME COÑECEMENTOS PRÁCTICOS. O segundo exercicio, igualmente de carácter obrigatorio e eliminatorio, consistirá na realización dun/varios supostos prácticos determinados polo Tribunal con carácter inmediatamente previo á realización do exercicio e relacionado directamente co temario xeral e específico anexo á presente e coas funcións propias do posto convocado. O exercicio práctico terá unha duración non superior a 120 minutos (2 horas) quedando o Tribunal capacitado para determinar tempos inferiores de realización do mesmo. Toda vez rematado o tempo de exame, o Tribunal poderá determinar a lectura do exercicio se así o estima convinte, quedando capacitado para realizar canta pregunta consideren en relación tanto á exposición escrita dos/das aspirantes como en relación ao temario anexo á convocatoria. A lectura do exercicio en ningún caso poderá ser superior a 30 minutos para cada un/unha dos/das aspirantes. A puntuación deste exercicio será de 0 a 40 puntos, sendo necesario acadar unha puntuación de 20 puntos para o superar, dado o seu carácter eliminatorio.3.º exercicio: EXAME DE LÍNGUA GALEGA. O exame de coñecemento de língua galega, de caracter obrigatorio e eliminatorio, consistirá na traducción escrita dun texto facilitado polo Tribunal do castelán ao galego, nun tempo máximo de 30 minutos. O exercicio será cualificado como Apto/Non apto. Quedaran excluídos/as da obriga de realización deste exercicio, os/as aspirantes que acrediten estar en posesión do título de língua galega correspondente ao nivel CELGA IV. Os/as aspirantes serán convocados para realización de cada exercicio en chamamento único, procedéndose ao mesmo, agás casos de forza maior debidamente acreditados e apreciados discrecionalmente polos membros do Tribunal. O prazo mínimo entre un exercicio e o seguinte da fase de Oposición será de 48 horas, agás naqueles casos que o Tribunal, co consenso de todos/as os/as aspirantes, considere conveniente a realización de varios exercicios nunha mesma xornada, ou nun prazo inferior ao anteriormente establecido, concedendo aos/ás aspirantes un descanso mínimo de 30 minutos. SEXTA.–TRIBUNAL DE SELECCIÓN. De conformidade ao establecido na Convocatoria e Bases xerais, a composición nominativa do Tribunal, como órgano seleccionador específico deste proceso selectivo, será publicado xunto coa listaxe definitiva de aspirantes admitidos/as e excluídos/as. Os membros do Tribunal, titulares e suplentes, deberán presentar a súa abstención nos casos que establece o artigo 28 da Lei 30/92, de 26 de novembro, poidendo asemesmo os/as aspirantes solicitar a recusación destes, se concurresen as circunstancias determinadas polo artigo 29 da mesma lei. Así mesmo, o Tribunal, poderá determinar a asistencia de cantos asesores considere oportunos, quenes actuarán con voz e sen voto e, ao igual que os restantes membros deste órgano seleccionador actuarán en nome e representación propia. SÉTIMA.–RELACION DE APROBADOS E DOCUMENTACION. Rexirase polo establecido nas Bases xerais. OITAVA.–NORMA FINAL. Estas bases, a súa convocatoria e cantos actos administrativos deriven das mesmas, así coma as actuacións do Tribunal, poderán ser impugnadas polos interesados nos casos e na forma establecidos pola Lei de Réxime das Administracións Públicas e do Procedemento Administrativo Común. O Tribunal queda facultado para resolver as dúbidas que poidan presentarse e adoptar as resolucións, criterios e medidas necesarias para a boa orde dos procesos selectivos naqueles aspectos previstos ou non, nestas bases, sendo en todo caso aplicáble para o non previsto na presente convocatoria o Real Decreto 364/95 de 10 de marzo, a Lei 7/1985, de 2 de abril, o Real Decreto Lexislativo 781/1986, de 18 de abril, Real Decreto 896/91 e demais normas concordantes de xeral aplicación mentras no se opoñan ao establecido polo marco legal estatal e autonómico, Lei 7/2007 de 13 de abril, Lei 13/2007 de modificación da Lei 4/1988 da Función Pública de Galicia e demais concordantes. O/a aspirante, dende a súa contratación, quedará obrigado/a a utilizar os medios que para o exercicio das súas funcións poña á súa disposición o Concello. ANEXO 1: TEMARIO TEMARIO XERAL 1. A Constitución Española de 1978. Dereitos e deberes fundamentais dos cidadáns.2. A Coroa: As funcións do Rei. O refrendo. As Cortes xerais: composición, atribucións e funcionamento. Aspectos básicos do proceso de elaboración e aprobación das leis.3. O Poder xudicial. Consello xeral do poder xudicial.4. O Goberno e a Administración. Goberno e Cortes xerais. Designación, duración e responsabilidade do Goberno.5. A organización territorial do Estado. As comunidades autónomas, sistema de distribución competencial.6. O Estatuto de Autonomía de Galiza. As institucions da CC. AA.: O Parlamento. O Consello da Xunta. O Presidente. O Valedor do Pobo. O Tribunal de Contas.7. O acto administrativo: concepto, clases e elementos. Nulidade e anulidade. A revisión de actos. A revogación de actos. A rectificación de erros materiais ou de feito.8. A eficacia dos actos administrativos. Executividade. Notificación dos actos. Publicación das disposicións xerais e actos administrativos. Demora eretroactividade da eficacia.9. Os recursos administrativos: principios xerais. Actos susceptibles de recursos administrativos. Clases de recursos: tramitación, prazos e efectos do silencio.10. Procedementos substitutivos dos recursos: conciliación, mediación e arbitraxe. A suspensión da execución do acto recurrido. As reclamacións previas ao exercicio de accións civís e laborais.11. Procedemento administrativo (I): natureza e fins. Regulamentación legal. Principios xerais de procedemento administrativo. Os interesados no procedemento administrativo. Dereitos dos cidadáns, en particular, acceso aos rexistros e arquivos.12. Procedemento administrativo (II): Termos e prazos. Iniciación, ordenación e instrucción. Participación dos interesados. Terminación do procedimento: A resolución. Terminación convencional. Outros modos de terminación: desestimento, renuncia e caducidade. O silencio administrativo.13. Natureza, extensión e límites da xurisdicción contencioso-administrativa. Órganos e competencias na orde xurisdiccional contencioso-administrativa.14. O réxime local. Evolucion. A Carta Europea da autonomía local. A autonomía local: significado, contido e límites.15. Entidades que integran a administración local. Marco competencial.16. O Concello. Competencias municipais. Organización municipal, órganos necesarios e complementarios. Constitución, vixencia e finalización do mandato corporativo.17. O Alcalde: atribucións. O Pleno: composición e atribucións. Os Tenentes de Alcalde e os Concelleiros: competencias e atribucións.18. Xuntas de Goberno. Comisións informativas e outros órganos colexiados na Administración Local.19. Réxime de sesións e acordos dos órganos de goberno local. Actas, certificacións, comunicacións, notificacións e publicación dos acordos. O Rexistro de documentos.20. A potestade Regulamentaria das Entidades Locais. Órganos titulares. As Ordenanzas e Regulamentos. Elaboración e aprobación das Ordenanzas e Regulamentos, procedemento de elaboración, límites, control da potestade regulamentaria. A publicación das normas locais. Os bandos.21. Servizos públicos locais. Concepto e forma de xestión.22. Xestión indirecta dos servicios: concepto, modalidades e réxime.23. Facendas Locais. Clasificación de ingresos e gastos. Estructura do Orzamento municipal. Procedemento de aprobación e modificación do Orzamento municipal.24. Ordenanzas fiscais. Recursos de facendas locais.25. Principais novedades na contratación administrativa coa LCSP. O RDL 3/2011 de 14 de novembro do texto refundido da LCSP. Tipos de contratos. Negocios excluídos. Principios da contratación do sector público.26. Xeografía e demografía de Arteixo. Situación, orografía, xeoloxía e hidroloxía. Vexetación, climatoloxía, división por parroquias. Historia de Arteixo. Patrimonio cultural e histórico. Arquitectura relixiosa, popular e civil.27. Plan de igualdade de oportunidades do Concello de Arteixo (a disposición na web municipal no centro de Información á Muller). 28. Lei 7/2007 de 13 abril, do Novo estatuto do empregado público. Tipoloxía e organización do persoal público. Dereitos e deberes do persoal público. Situacións administrativas. Dereitos economicos e seguridade social. Réxime de incompatibilidades.29. Prevención de riscos laborais: marco legal e desenvolvemento normativo da prevención de riscos. TEMARIO ESPECÍFICO 30. Instrumentos para a consecución da igualdade no traballo segundo a Lei 2/2007, de 28 de marzo, do traballo en igualdade das mulleres e homes de Galicia: principios xerais. Actividades laborais feminizadas.31. Lei 11/2007, de 27 de xullo, galega para a prevención e o tratamento integral da violencia de xénero. Disposicións xerais. Medidas de protección e asistencia no ámbito sanitario e psicolóxico fronte á violencia de xénero.32. Lei Orgánica 15/1999, de 13 de decembro, de Protección de Datos de Carácter Persoal: Consentimento do afectado. Datos especialmente protexidos. Datos relativos á saúde.33. Decreto 183/2013, de 5 de decembro, polo que se crea a Rede galega de atención temperá. Disposicións xerais. Competencias e prestación de servizos.34. Lei 13/2008, de 3 de decembro, de Servizos Sociais de Galicia: Titulares do dereito de acceso aos servizos sociais. Dereitos e deberes das persoas usuarias.35. Lei 13/2008, de 3 de decembro de Servizos Sociais de Galicia: Principios xerais e obxecto da lei.36. O sistema galego de servizos sociais. Estrutura do sistema.37. A abordaxe da situación de emerxencia desde a atención primaria municipal: Definición, ámbito de aplicación. Persoas beneficiarias.38. Servizo de Educación e apoio Familiar en Galicia: Natureza. Obxectivos. Persoas destinatarias.39. Decreto 40/2014, de 20 de marzo, polo que se crea a Axencia Galega de Servizos Sociais e se aproban os seus estatutos.40. Lei 3/2011, de 30 de xuño, de apoio á familia e á convivencia de Galicia. Infancia e adolescencia. A súa protección.41. Lei 3/2011, de 30 de xuño, de apoio á familia e á convivencia de Galicia. Disposicións xerais. A familia.42. As escolas infantís 0-3 como elemento de conciliación da vida familiar e laboral.43. A proxección e construcción de espazos para a atención é primeira infancia: Ubicación e organización. Materiais e sistemas de construcción. Instalacións. Mobiliario e equipamento.44. A adxudicación de prazas nos centros de atención á primeira infancia dependentes da Consellería de Traballo e Benestar.45. As axudas económicas da Consellería de Traballo e Benestar para a atención á primeira infancia en escolas infantís de carácter privado.46. Decreto 49/2012, de 19 de xaneiro polo que se aproba o réxime de prezos das escolas infantís 0-3 dependentes da Consellería de Traballo e Benestar.47. Decreto 254/2011, de 23 de decembro, polo que se regula o réxime de rexistro, autorización, acreditación e inspección dos servizos sociais en Galicia. Disposicións xerais.48. Decreto 254/2011, de 23 de decembro, polo que se regula o réxime de rexistro, autorización, acreditación e inspección dos servizos sociais en Galicia: O Rexistro Único de Entidades Prestadoras de Servizos Sociais.49. Decreto 254/2011, de 23 de decembro, polo que se regula o réxime de rexistro, autorización, acreditación e inspección dos servizos sociais en Galicia: O réxime de autorización.50. Decreto 254/2011, de 23 de decembro, polo que se regula o réxime de rexistro, autorización, acreditación e inspección dos servizos sociais en Galicia: A acreditación e inspección.51. Decreto 329/2005, de 28 de xullo, polo que se regulan os centros de menores e os centros de atención á infancia: requisitos estruturais, funcionais, materiais e organizativos das escolas infantís 0-3.52. O Regulamento de réxime interior e o proxecto educativo dos centros de atención a menores situados no ámbito territorial da Comunidade Autónoma de Galicia.53. As actuacións municipais para a implantación das TIC no eido educativo.54. Ordenanza municipal reguladora da escola infantil.55. Ordenanza municipal de prezos da escola infantil.56. As axudas municipais ao estudo para familias con descendentes escolarizados en niveis obrigatorios e non obrigatorios.57. Ordenanza xeral reguladora da concesión de subvencións municipais: aspectos básicos e bases para a concesión de subvencións educativas.58. A educación na Constitución española. Principios básicos do sistema educativo.59. Distribución de competencias educativas entre o Estado e as Comunidades Autónomas. Competencias educativas na Comunidade Autónoma de Galicia.60. Modelos de programación educativa municipal: programas de fomento da conciliación e programas complementarios do sistema educativo.61. A Lei Orgánica 8/2013, do 9 de decembro, para a Mellora da Calidade Educativa. Principais modificacións que introduce no sistema educativo español.62. A Lei Orgánica 8/1985, de 3 de xullo reguladora do dereito á educación: aspectos básicos e principios xerais.63. Educación Infantil. Desenvolvemento lexislativo da etapa. Principios xerais, estrutura e organización.64. Educación primaria. Desenvolvemento lexislativo da etapa. Principios xerais, estrutura e organización.65. Educación secundaria obrigatoria. Desenvolvemento lexislativo da etapa. Principios xerais, estrutura e organización.66. O bacharelato. Desenvolvemento lexislativo da etapa. Principios xerais, estrutura e organización.67. A formación profesional. Desenvolvemento lexislativo da etapa. Principios xerais, estrutura e organización.68. Ensinanzas de réxime especial: ensinanzas artísticas, de idiomas e deportivas.69. A educación das persoas adultas. Obxectivos e principios de organización. Ensinanzas postobrigatorias. O ensino a distancia.70. Os servizos educativos complementarios no ámbito do ensino non universitario galego: os comedores escolares.71. Os servizos educativos complementarios no ámbito do ensino non universitario galego: o transporte escolar.72. As asociacións de alumnado.73. Dereitos e deberes do alumnado.74. A rede asociativa das nais e pais do alumnado 75. Programas e proxectos educativos da administración autonómica galega no ámbito do ensino non universitario.76. Evolución lexislativa do sistema educativo español: principios xerais.77. Documentación pedagóxica e organizativa dos centros de ensino.78. O Regulamento Orgánico nos centros de Educación Infantil e Primaria.79. O Regulamento Orgánico nos centros de Educación Secundaria.80. O Regulamento Orgánico nos centros de Formación Profesional.81. O proceso de admisión do alumnado en centros docentes galegos sostidos con fondos públicos para o segundo ciclo de educación infantil, educación primaria, secundaria obrigatoria e bacharelato.82. A inspección educativa: xénese, definición, obxecto e funcións. Estrutura e organización da inspección educativa na Comunidade Autónoma de Galicia.83. A dirección dos centros educativos públicos.84. A equidade na educación do sistema educativo español.85. Centros docentes do sistema educativo español: principios xerais e tipoloxía.86. Decreto 229/2011, de 7 de decembro, polo que se regula a atención á diversidade do alumnado dos centros docentes da Comunidade Autónoma de Galicia: Disposicións xerais.87. Actuacións e medidas de atención á diversidade. Escolarización e formación.88. Os plans de autoprotección nos centros educativos.89. A convivencia e a participación da comunidade educativa en materia de convivencia escolar. Arteixo, 30 de abril de 2015. O ALCALDE-PRESIDENTE Por delegación, Decreto n.º 989/2011 Asdo.: José María Sánchez Novo Concelleiro de Persoal e Réxime Interior MODELO DE INSTANCIA D./dona., con DNI núm.:. con enderezo., C. P., localidade. e teléfono de contacto. email. EXPÓN: Que tendo coñecemento da Convocatoria do proceso selectivo de: * TÉCNICO/A MEDIO DE EDUCACIÓN e declarando explícitamente coñecer e aceptar as Bases reguladoras da Convocatoria, cumprindo os requisitos de acceso da Base 2.ª (Base 2. d: non padecer enfermidade nin defecto físico que impida o normal desenvolvemente das funcións correspondentes a dita praza. As persoas con minusvalías deberan aportar certificación do correspondente organismo, facéndoo constar asemade na instancia, sinalando se precisan adaptacións para realización das probas; e Base 2. e: non ter sido separado mediante expediente disciplinario do servizo de calquera das Administracións Publicas, nin estar inhabilitado para o desenvolvemento de funcións publicas por sentencia firme). Apórtase a tal efecto a seguinte documentación (marcar cunha X)  DNI copia cotexada  Titulación de acceso (orixinal ou copia cotexada)  Currícula vitae segundo Baremo de méritos con fotocopia de tódolos méritos profesionais e académicos.  Copia cotexada do CELGA IV ou Perfeccionamento aos efectos de exención de realización da proba de galego  Carta de pagamento das taxas dereito exame ou acreditación de exención do pago das mesmas SOLICITA: sexa admitida esta Instancia para participar no proceso selectivo referido. Data, DNI e sinatura do/a aspirante: AO SR. ALCALDE-PRESIDENTE DO CONCELLO DE ARTEIXO